ΓΡΑΠΤΗ ΕΡΩΤΗΣΗ P-0480/02

υποβολή: Proinsias De Rossa (PSE) προς την Επιτροπή

(14 Φεβρουαρίου 2002)

Θέμα: Μεταχείριση ζώντων βοοειδών που εξάγονται στη Μέση Ανατολή και τη Βόρεια Αφρική

Η ΕΕ εξάγει ετησίως περίπου 300 000 κεφαλές ζώντων βοοειδών στη Μέση Ανατολή και την Βόρεια Αφρική. Οι κύριοι εξαγωγείς είναι η Γερμανία, η Ιρλανδία, η Γαλλία και οι Κάτω Χώρες. Κάθε χρόνο 60-100 εκατ. Ευρώ δαπανούνται σε επιδοτήσεις (επιστροφές κατά την εξαγωγή) που δίνονται στους εμπόρους που εξάγουν ζώντα βοοειδή από την ΕΕ στις προαναφερόμενες χώρες.

Το Νοέμβριο του 2001, το Ευρωπαϊκό Κοινοβούλιο ψήφισε να δοθεί τέλος στα μακρά ταξίδια για ζώα που προορίζονται για σφαγή και περαιτέρω σίτιση. Το Ευρωκοινοβούλιο επίσης ψήφισε να σταματήσουν οι επιδοτήσεις πουποστηρίζουν την αποστολή ζώντων βοοειδών στη Μέση Ανατολή.

Προτίθεται η Ευρωπαϊκή Επιτροπή να εγγυηθεί ότι σκοπεύει να αλλάξει τη νομοθεσία της ΕΕ περί της μεταφοράς ζώων, λαμβάνονταςπόψή της την πρόθεση του Ευρωκοινοβουλίου να τερματίσει το εξαγωγικό εμπόριο των ζώντων βοοειδών·

Απάντηση του κ. Byrne εξ ονόματος της Επιτροπής

(12 Μαρτίου 2002)

Η Επιτροπή γνωρίζει τις καταγγελίες των οργανώσεων προστασίας των ζώων που αφορούν κακή μεταχείριση ζώων κατά τη μεταφορά και, ιδιαιτέρως, μετά την άφιξη σε τρίτες χώρες.

Η οδηγία 91/628/ΕΟΚ του Συμβουλίου της 19ης Νοεμβρίου 1991 θέτει σειρά κανόνων για την προστασία των ζώων κατά τη μεταφορά(1) ενώ ο κανονισμός (ΕΚ) αριθ. 615/98 της Επιτροπής της 18ης Μαρτίου 1998(2) εξαρτά την καταβολή επιστροφών κατά την εξαγωγή από την τήρηση αυτών των κανόνων. Τα κράτη μέλη αντιμετωπίζουν σαφείς δυσκολίες στην εφαρμογή της ισχύουσας κοινοτικής νομοθεσίας. Η Επιτροπή συμμερίζεται τις περισσότερες θέσεις του Κοινοβουλίου για το ζήτημα αυτό και πιστεύει ότι απαιτείται καλύτερη εφαρμογή των κανόνων για τη βελτίωση της παρούσας κατάστασης.

Το Μάρτιο του 2002 αναμένεται νέα γνωμοδότηση της επιστημονικής επιτροπής για τηνγεία και την ορθή μεταχείριση των ζώων. Η έκθεση αυτή θα περιλαμβάνει περιεκτική και ευρεία επιστημονική εξέταση των θεμάτων που αφορούν τη μεταφορά ζώων. Ειδικότερα, θα εξετάσει τους ισχύοντες ορισμούς της διάρκειας ταξιδίου και της πυκνότητας φόρτωσης και τον τρόπο με τον οποίον θα μπορούσαν να βελτιωθούν. Η Επιτροπή ανέλαβε ήδη, λαμβάνονταςπόψη την έκθεση, ναποβάλει περαιτέρω προτάσεις νομοθετικών πράξεων εντός του πρώτου εξαμήνου του τρέχοντος έτους.

Όσον αφορά τις επιστροφές κατά την εξαγωγή, η Επιτροπή πιστεύει ότι πρέπει να εξευρεθεί δίκαιη ισορροπία μεταξύ των διάφορων πτυχών του πολύπλοκου αυτού ζητήματος. Δεν ενδείκνυται να καταργηθούν οι επιστροφές κατά την εξαγωγή για τα ζώντα βοοειδή απλώς και μόνον για να αφεθεί σε άλλες χώρες η εξαγωγή βοοειδών. Οι χώρες που παραδοσιακά αγοράζουν ζώντα βοοειδή δεν θα μετατραπούν σε εισαγωγείς κρέατος. Η κατάργηση των επιστροφών κατά την εξαγωγή θα ήταν εξαιρετικά επαχθές μέτρο για τον τομέα του βόειου κρέατος συνολικά αλλά και για τους παραγωγούς που εξαρτώνται σε μεγάλο βαθμό από τις εξαγωγές. Παρά ταύτα, η Επιτροπή εξετάζει επί του παρόντος τη δυνατότητα θέσπισης αυστηρότερων προϋποθέσεων ορθής μεταχείρισης για τη μεταφορά των ζώων, καθώς και αυστηρότερων απαιτήσεων και ελέγχων για την καταβολή των επιστροφών κατά την εξαγωγή.

(1) ΕΕ L 340 της 11.12.1991.

(2) ΕΕ L 82 της 19.3.1998.